open-index/open-wikipedia-markdown huggingface dataset:
Langfjordtunnelen

**Langfjordtunnelen** er en foreslått undersjøisk veitunnel i Romsdal. Tunnelen er tenkt å gå under Langfjorden, og vil forbinde kommunene Rauma og Molde. Den vil også kunne erstatte ferjesambandet Sølsnes–Åfarnes på fylkesvei 64. Den foreslåtte tunnelen kan bli 10&nbsp;500 meter lang og minst 340 meter dyp – og dermed blant verdens dypeste undersjøiske tunneler. Reisetiden ville bli forkortet med 25–45 minutter fordi en slipper å ta ferge. I 2014 ble imidlertid tunnelprosjektet skrinlagt på grunn av for stor stigning.  

## Trafikkgrunnlag
Trafikkgrunnlaget er på omtrent 1000 kjøretøy i døgnet (tall fra 2007). Det forventes en vekst på 200 kjøretøy når tunnelen står ferdig. Dette er regnet som godt, og gjør prosjektet gjennomførbart. 

## Kostnadsberegning
Den opprinnelige kostnaden ble i 2008 anslått til omtrent 900 millioner kroner. Finansieringen vil bli med bompenger med en innkrevingstid på 20 år. Prisen for en bruløsning ble anslått til 2,3 milliarder kroner. 

## Flere alternativ
De opprinnelige planene var en omtrent åtte kilometer lang tunnel. Den ville ha fått innslag ved Åfarnes og Nesjestranda. Dette hadde medført dobbelt tunnelløp med forbikjøringsfelt, fordi tunnelen hadde blitt bratt. 

De oppdaterte planene omfattet en tunnel uten forbikjøringsfelt. For å nå dypt nok, måtte lengden økes til over 10 kilometer. De nye tunnelinnslagene var tenkt på Sandnes på Holmemstranda i Rauma og på Vågsetra på Skålahalvøya i Molde. Dette kunne ført til en forholdsvis rett tunnel som forkortet kjøredistansen med én kilometer.

Et annet alternativ som er omtalt er E39 Romsdalsfjorden. Det blir da omtrent 75 km fra Åndalsnes til Molde til et pris på 23 milliarder kroner.

## Se også
*Veitunneler i Norge
*Undersjøiske veitunneler i Norge

## Referanser


## Kilder
* Rydjord, Ottar. 2008. *[http://www.rbnett.no/apps/pbcs.dll/article?AID=/20080905/LOKALNYTT08/207443335/1226 Langfjordtunnel i 2015?]*. Romsdals Budstikke, 5. september 2008.
* Nergård, Richard. 2008. *Får verdens djupeste tunnel.* Romsdals Budstikke, 3. april 2008.
* Nergård, Richard. 2008. *25 minutter kortere reise.* Romsdals Budstikke, 1. april 2008.

## Eksterne lenker
* Prosjektside – Statens vegvesen
Bård Brodersen

**Bård Brodersen** (født 30. april 1927 i Førde i Sunnfjord, død 27. april  2001 i Drammen) var en norsk maler.  

Han studerte ved Kunstakademiet 1947–1950 med Per Krohg som lærer og ved Det Kongelige Danske Kunstakademi i 1965 under professor Richard Mortensen. Han debuterte på Høstutstillingen i 1950. Brodersen var en tidlig utøver av abstrakt maleri i Norge før det abstrakte maleri hadde fått gjennomslag og stod i 1950- og 1960-årene sammen med en liten gruppe andre malere for gjennombruddet for et modernistisk abstrakt maleri i Norge. Han var særlig inspirert av landskapet og opptatt av lys og farger. 

Brodersen fikk Namdalsstipendiet 1964. Han hadde Statens garantiinntekt fra 1979. I 1986 ble han æresborger av Drammen by, og han fikk Drammen kommunes kulturpris 1997.

## Referanser
Royal Antwerp FC

**Royal Antwerp FC** er en belgisk fotballklubb, som ble grunnlagt i 1880 og som kommer fra byen Antwerpen. 
Klubben var i 1895 det første medlem som ble registrert i det belgiske fotballforbund.

I 1900 forlot de fleste spillerne klubben til fordel for naboklubben Beerschot AC. Royal Antwerp FC er den hittil siste belgiske klubb som har spilt i en europeisk cupfinale, det skjedde i finalen i Cupvinnercupen i 1993 hvor de tapte 1-3 mot Parma FC på Wembley Stadium. Klubben har spilt i belgisk 2. divisjon siden 2005. Siden 1923 har hjemmebanen vært Bosuilstadion. Royal Antwerps farger er rødt og hvitt.

Klubben har en partneravtale med den engelske storklubben Manchester United, noe som innebærer at United ofte sender sine unge talenter på utlånsavtale for at de skal få førstelagserfaring. United bruker også Antwerp som «lagringssted» for utenlandske spillere som sliter med å få arbeidstillatelse i England.

## Spillerstall
Oppdatert 26. mai 2024.

### Utlånte spillere

## Meritter

## Referanser


## Eksterne lenker
*
Espen Steffensen

**Espen Steffensen** (født 5. august 1967) er en norsk fotballtrener, som i flere år var assistenttrener i fotballklubben SK Brann og som også har vært sportslig leder i Løv-Ham fotball.

## Klubbfotball
Steffensen har spilt for fotballag som Hordvik, Odda, Toppe, Bergen Nord og Gulen

## Trenerkarriere
### Tidlige klubber
Steffensen har vært trener for Bergen Nord, Odda, Vadmyra, Brann U og Varegg før han begynte å arbeide for SK Brann.

### Brann
Han har vært ansatt som assistenttrener siden 2003, og hadde kontrakt frem til 31. desember 2008. Sommeren 2008 ville imidlertid Brann at Steffensen skulle gå over til en annen stilling som speider i klubben til fordel for Harald Aabrekk, noe Steffensen selv ikke ønsket, og det hele endte med at kontrakten ble avsluttet 7. august 2008.

## Løv-Ham
Høsten 2008 ble det annonsert at Steffensen var ansatt som sportslig leder i Løv-Ham og har særlig ansvar for å skaffe nye spillere til klubben. Etter ett år i jobben annonserte Steffensen at han fratrådte stillingen som sportssjef.

## Referanser
O.N. Sunde

**O.N. Sunde** er et norsk investeringsselskap eid av investor og skipsreder Olav Nils Sunde og familie. Selskapet ble etablert i 1988 og har hovedkontor i Oslo.

Selskapet er involvert i rederi, sport og tekstil, eiendom samt isolasjon gjennom selskapene Color Group ASA, Voice Norge, ONS Shipholding, O.N. Sunde Eiendom og Sunpor Kunststoff, som alle er datterselskaper. 

Color Group er den største operative virksomheten. Konserner hadde rundt 4.500 ansatte i 2020.

## Referanser
Merritt Butrick

**Merritt R. Butrick** (1959–1989) var en amerikansk skuespiller som var mest kjent for sin rolle som David Marcus, sønnen til James T. Kirk, i filmene *[[Star Trek II: The Wrath of Khan]]* og *[[Star Trek III: The Search for Spock]]*. Han spilte også i en episode av *[[Star Trek: The Next Generation]]*. Tidligere i sin karriere spilte han rollen som Johnny Slash i komedien *Square Pegs*. En annen av hans roller var som Barbara Hersheys hillbilly-sønn i *Shy People*.

Butrick ble født i Gainesville i Florida. Han gikk ut fra Tamalpais High School, i Mill Valley, California i 1977. Han døde av kreft i hjernen, som en komplikasjon som følge av aids. Ulike kilder strides om hvor han døde, med noen som sier Los Angeles og andre igjen sier New York City. Men offisielle kilder i staten California sier at dødsstedet er Los Angeles. Han snakket aldri om privatlivet sitt offentlig.

## Utvalgt filmografi
* 1988 – *Death Spa*
* 1988 – *Fright Night II* 
* 1988 – *[[Star Trek: The Next Generation]]*, tv-serie 1 episode
* 1987 – *Shy People* 
* 1986 – *Wired to Kill* (1986)
* 1985 – *Head Office*
* 1984 – *[[Star Trek III: The Search for Spock]]*, film
* 1984 – *Fame*, tv-serie 1 episode
* 1982 – *Zapped!*
* 1982 – *[[Star Trek II: The Wrath of Khan]]*, film

## Referanser


## Eksterne lenker
*
Bosau

**Bosau** er en kommune i kretsen Øst-Holstein i Schleswig-Holstein, Tyskland. Bosau hører under amtet Großer Plöner See. Mario Schmidt har vært borgermester siden 2004.

## Referanser


## Eksterne lenker
*
Ernst Ludwig II av Sachsen-Meiningen

**Ernst Ludwig II** (født 8. august 1709 i Coburg, død 24. februar 1729 i Meiningen) var hertug av Sachsen-Meiningen fra 1724 til 1729.

Han var den tredje, men andre overlevende sønn av Ernst Ludwig I av Sachsen-Meiningen og hans første hustru, Dorothea Marie av Sachsen-Gotha.

Hans eldre bror Josef Bernhard døde den 22. mars 1724 og Ernst Ludwig ble da arving til hertugdømmet. Når faren døde sju måneder senere overtok Ernst Ludwig II hertugdømmet, bare 15 år gammel, sammen med sin yngre bror Karl Friedrich.

Både Ernst Ludwig II og Karl Friedrich var mindreårige da de tok over hertugdømmet, så onklene Friedrich Wilhelm og Anton Ulrich tjenestegjorde som verger inntil 1733. 

Ernst Ludwig II døde etter fem år som hertug. Han ble 20 år gammel og ble aldri gift. Den yngre broren Karl Friedrich tok over ved hans død. 

## Referanser
Eublepharis

* *Eublepharis angramainyu*
* *Eublepharis fuscus*
* *Eublepharis hardwickii*
* leopardgekko(*E. macularius*)
* *Eublepharis turcmenicus*

***Eublepharis*** er en slekt av gekkoer.

De skiller seg fra de fleste andre gekkoer ved at de har bevegelige øyelokk, og tær uten festeskiver. Halen er tykk, og brukes til å lagre fett. Slekten er utbredt i de tørre strøkene fra Tyrkia og Syria i vest, til Bangladesh i øst, og Turkmenistan i nord.

## Eksterne lenker
* 
* Bayram Göçmen – Leopard Geckos of the World
Sachsen-Altenburg

**Sachsen-Altenburg** var et hertugdømme i Sachsen, styrt av den ernestinske greinen av Wettin-dynastiet. Altenburg var en egen stat med en stemme i riksdagen. Staten eksisterte i store deler av 1600-tallet inntil hertugen av Sachsen-Gotha arvet staten i 1672 etter at han giftet seg med arvingen av Altenburg. Landet ble en del av Sachsen-Gotha-Altenburg inntil det regjerende huset der opphørte i 1825. Altenburg og Gotha skilte da lag, Gotha ble gitt til hertugen av Sachsen-Coburg-Saalfeld og Altenburg ble gitt til hertugen av Sachsen-Hildburghausen. Hertugen av Sachsen-Hildburghausen gav til gjengjeld Hildburghausen til hertugen av Sachsen-Meiningen. Den tidligere hertugen av Hildburghausen regjerte i Sachsen-Altenburg inntil de tyske monarkiene falt i 1918. Sachsen-Altenburg sluttet seg til den nye staten Thüringen i 1920. 

Sachsen-Altenburg hadde et areal på 1323 km² og en befolkning på 207 000 (1905). Hovedstaden var Altenburg.

Slutten på Sachsen-Altenburglinjen kom i 1991 da prins George Moritz døde.

## Hertuger av Sachsen-Altenburg
*Fredrik (1826–1834) (*tidligere hertug av [[Sachsen-Hildburghausen]]*)
*Josef (1834–1848)
*Georg (1848–1853)
*Ernst I (1853–1908)
*Ernst II (1908–1918)

## Overhoder for det fyrstelige huset av Sachsen-Altenburg etter monarkiets fall
*Ernst II (1918–1955)
*Georg, arveprins (1955–1991)

I 1991 ble den opphørte hertuglinjen ved Georgs død. 

## Se også
*De ernestinske hertugdømmer
Timoteivikler

**Sørlig gulbladvikler** (også kalt **Timoteivikler** eller **vanlig gulbladvikler**, *Aphelia paleana*) er en sommerfugl i gruppen av viklere (Tortricidae). 

## Utseende
En middelsstor til stor (vingespenn 17-24 millimeter), grågul vikler. Hodet, thorax og forvingen er grågule, vingens ytterkant gjerne noe mørkere. Bakvingen er hvit med gråbrune årer og gråbrun pudring i den ytre delen.

## Levevis
Arten lever på lysåpne, fuktige steder. Larvene kan ete mange slags planter, men finnes særlig på bredbladete gress. De voksne sommerfuglene flyr i juli-august.

## Utbredelse
Den er utbredt over det meste av Europa og i det nordlige Asia. I Norge finnes den bare pi det sørlige Østlandet, fra Vest-Agder i vest til svenskegrensen i øst. 

## Systematisk inndeling

* sommerfugler (Lepidoptera)
** gruppe **[[Heteroneura]]** 
*** gruppe **[[Apoditrysia]]**
**** gruppe / overfamilie **[[Tortricoidea|viklere]]** (Tortricoidea) 
***** familie **[[viklere]]** (Tortricidae) 
****** delgruppe Tortricinae
******* slekt *[[Aphelia]]*
******** **sørlig gulbladvikler**, *Aphelia paleana* (Hübner, 1799)

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/a/aphelia_paleana.html
* *Aphelia paleana* på UK moths https://web.archive.org/web/20111016150636/http://ukmoths.org.uk/show.php?bf=989

## Eksterne lenker
* 
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Sigfrid Edström

**Johannes Sigfrid Edström** (1870–1964) var en svensk forretningsmann, ingeniør, og sportsfunksjonær. Han var den fjerde president i Den internasjonale olympiske komité.

Edström studerte på Chalmers tekniska högskola i Göteborg, og senere både i Sveits og USA. Han var i sin ungdom en habil sprinter, med tider ned mot 11,0 sekunder på 100 meter. Han var direktør i elektronikkselskapet ASEA fra 1903 til 1933, og president i styret her fra 1934 til 1939.

Allerede i 1912, under OL i Stockholm, var Edström involvert i det svenske idrettsforbundet, og var med i organisasjonskomiteen. I løpet av lekene ble Det internasjonale friidrettsforbundet (IAAF), stiftet og Edström ble valgt til IAAFs første president. Han satt som president her til 1946. 

Han ble medlem i IOK i 1920, og hadde en posisjon i styret en periode før han ble visepresident i 1931. Da sittende IOK-president Henri de Baillet-Latour døde i 1942, ble Edström administrerende president frem til slutten av den andre verdenskrig, hvorpå han ble formelt valgt som president. Han var sentral i arbeidet med å gjenreise IOK, og den olympiske bevegelse etter krigen. I 1952, 82 år gammel, trakk han seg fra presidentjobben og ble fulgt av Avery Brundage.

## Referanser


## Kilder
* Den internasjonale olympiske komité profil
* Den internasjonale olympiske komité artikkel
Gul rosevikler

**Gul rosevikler** eller roseflatvikler (*Acleris bergmanniana*) er en sommerfugl i gruppen av viklere (Tortricidae). 

I Norge er den funnet nord til Bodø, men er nok mest vanlig i sør.

## Utseende
En liten (vingespenn 10 – 14 mm), gul vikler. Forvingen har markerte, spissvinklede vingespisser. Gul rosevikler har gule til lystokergule framvinger, med tre blågrå smale tverrbånd som er kantet med rødbrunt. Midt på vingen finnes en rund liten svart flekk som er en dusk av oppstående, mørke skjell.

## Levevis
Gul rosevikler finnes helst på planter i rosefamilien. De kan ofte ses i hager og villastrøk.  Larvene lever som plantespiser på roser.

Flygetiden er i skumringen og om kvelden, fra juni til tidlig i august.  De blir lett tilltrukket lys og kan finnes ved utelamper.

## Utbredelse
Arten er utbredt i Europa, unntatt lengst i nord, og i det nordlige Asia. I Norge er den funnet nord til den sørlige delen av Nordland.
## Systematisk inndeling

* sommerfugler (Lepidoptera)
** gruppe **[[Heteroneura]]** 
*** gruppe **[[Apoditrysia]]**
**** gruppe / overfamilie **[[Tortricoidea|viklere]]** (Tortricoidea) 
***** familie **[[viklere]]** (Tortricidae) 
****** delgruppe Tortricinae
******* slekt *[[Acleris]]*
******** **Gul rosevikler** (*Acleris bergmanniana* (Linnaeus, 1758) )

## Kilder
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norvegiae.* Norsk entomologisk forening. 192 sider.
* Fauna Europaea Web Service, utbredelsesdatabase for europeiske dyr: http://www.faunaeur.org/full_results.php?id=365066

## Eksterne lenker
* 
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
* Gul rosevikler - www.ukmoths.org (egelsk) - med bilde
Michael Morris, 3. baron Killanin

**Michael Morris**, 3. baron Killanin, kjent som **lord Killanin**, (1914–1999) var en irsk baron, journalist, og forfatter, sportsfunksjonær og den sjette president i Den internasjonale olympiske komité (IOK). 

## Liv og virke
### Bakgrunn
Han etterfulgte sin onkel Martin Henry FitzPatrick Morris, 2. baron Killanin som Baron Killanin i det britiske adelskapet i 1927. Han ble utnevnt til medlem av Order of the British Empire (MBE) og ble 25. april 1999 tildelt Territorial Decoration (TD).
 
Killanin fikk sin utdannelse ved Eton College, Sorbonne i Paris, og det som da het *Magdalene College* i Cambridge, hvor han var president i dramagruppen *Footlights *. Midt på 1930-tallet begynte han sin karriere som journalist, og jobbet for Daily Express, Daily Sketch og etter hvert Daily Mail. I årene 1937–1938 var han krigskorrespondent i den andre kinesisk-japanske krig.

Han tjente som honorær konsul for Monaco i Irland fra 1961 til 1984.

### Den internasjonale olympiske komité
I 1950 ble han valgt til leder for det olympiske råd i Irland, og ble valgt inn i IOK i 1952. Han ble visepresident i 1968, og tok deretter over som president etter Avery Brundage i forkant av sommer-OL 1972.

I løpet av hans presidentskap møtte den olympiske bevegelse motgang, økonomiske problemer etter sommer-OL 1976 i Montréal og boikotten ved sommer-OL 1980 i Moskva. IOK valgte i perioden Lake Placid og Los Angeles som vertskap for vinter-OL 1980 og sommer-OL 1984 uten konkurrerende byer. Killanin trakk seg etter Moskva-OL i 1980, og ny president ble Juan Antonio Samaranch.

I 1999 døde han i sitt hjem i Dublin, og er begravet i familiens hvelv ved New Cemetery i Galway.

## Referanser


## Eksterne lenker
* 
* 
* 
*
Henri de Baillet-Latour

**Henri de Baillet-Latour** (født 11. mars 1876, død 6. januar 1942) var en belgisk greve, aristokrat og den tredje president i Den internasjonale olympiske komité (IOK).

Baillet-Latour ble medlem i IOK i 1903, og var med å stifte den belgiske olympiske komité. Han var med i organiseringen av OL i Antwerpen i 1920. Byen fikk tildelingen på kun ett års varsel, i tillegg var Belgia fortsatt preget av den første verdenskrig, men likevel ble det arrangert vellykkede leker.

Baillet-Latour ble valgt som IOK-president etter at grunnleggeren av den moderne olympiske bevegelse, Pierre de Coubertin, gikk av og ble ærespresident i 1925. Baillet-Latour satt som leder for IOK til sin død i 1942, hvorpå han ble erstattet av den svenske visepresidenten Sigfrid Edström.

## Referanser


## Eksterne lenker
*
Katekisasjon

**Katekisasjon** betyr å undervise i religion ved å bruke spørsmål og svar. 

Flere religiøse lærere har gitt ut katekismer, som er troslæren presentert med slike spørsmål og svar. Noen av de mest kjente er Martin Luthers lille katekisme fra 1528 og Den katolske kirkes katekisme av pave Johannes Paul II fra 1995, lett revidert i 1997.

Katekismeforklaringer er bøker som har til hensikt å forklare katekismeteksten i spørsmål/svar-metoden.

## Eksterne lenker
Katekismeforklaringer i Norge
Generalkirkeinspektionskollegiet

**Generalkirkeinspeksjonskollegiet** ble opprettet i Danmark 1. oktober 1737. Dets oppgave var å føre tilsyn med lærerne og undervisningen i skolene, kirkene og ved universitetet i både Danmark og Norge. Samtidig fikk det sensur-rett (imprimatur: «kan trykkes») over alle teologiske og religiøse skrifter. På et senere tidspunkt overtok kollegiet også ledelsen av misjonen i Vestindia.

Kollegiet hadde opprinnelig ansettelsesrett, men mistet den i forbindelse med Struensees reformer av administrasjonen i 1771, og denne retten ble overlatt til det danske kanselliet.

I 1791 ble kollegiet opphevet, og dets oppgaver ble overtatt av *[[Danske Kancelli]]*, mens ledelsen av misjonen i Vestindia ble overlatt til Misjonskollegiet (opprettet i 1714).

Arkivet etter Generalkirkeinspeksjonskollegiet ligger delvis i det danske riksarkivet (DRA) og delvis i det norske riksarkivet (NRA). Protokollrekkene, konseptene og innkomne brev som ble behandlet i kollegiet, er felles for begge riker, og de oppbevares derfor i DRA. Men NRA har mikrofilm av hovedprotokoller, kopibøker og journaler. Noe av arkivmaterialet er gått tapt ved brannen i Vaisenhuset i København i 1795.

## Referanser

## Eksterne lenker
* Arkivliste - Generalkirkeinspeksjonskollegiet (i NRA)
* Arkivliste - Generalkirkeinspektionskollegiet (i DRA)
Orkhon (provins)

**Orkhon** er den minste av Mongolias 21 provinser. Den er også den provinsen som er tettest befolket, etter hovedstaden Ulan Bator.
Arkhangaj

**Arkhangaj** er en av Mongolias 21 provinser. Den har totalt 97&nbsp;091 innbyggere (2000) og et areal på 55&nbsp;300 km². Provinsens hovedstad er Tsetserleg. 

## Administrative enheter

Provinsen er inndelt i 19 distrikter (*sum*): Bat-tsengel, Bulgan, Chuluut, Erdenemandal, Ikh-Tamir, Jargalant, Khayrkhan, Khangay, Khashaat, Khotont, Tariat, Tsakhir, Ögiy nuur, Ölziyt, Öndör-Ulaan, Tsenkher og Tsetserleg.

## Eksterne lenker
*
Bulgan (provins)

**Bulgan** er en av Mongolias 21 provinser. Den befinner seg nord i landet. Provinshovedstaden heter også Bulgan.
Dornod

**Dornod** er en av Mongolias 21 provinser. Provinsen er den østligste i landet og hovedstaden heter Tsjojbalsan.
Glostrup-ranet

**Glostrup-ranet** var et ran natt til 1. april 2008, der seks-syv maskerte menn trengte seg inn hos verdihåndteringsselskapet Loomis i Glostrup og stakk av med 62 millioner danske kroner (tilsvarende 67 millioner norske kr). Ranet er det største som har funnet sted i Danmark.

## Bakgrunn
Loomis Danmark i Glostrup utenfor København er et selskap som er ansvarlig for opptelling av omsetningen til en rekke forretninger før det sendes videre til bank. Loomis Danmark er en del av det sverigebaserte Group4-konsernet, som har spesialisert seg i håndtering og transport av penger og andre verdier for detaljhandel og finanssektoren.

## Forløpet
Klokken 3.35 natt til tirsdag 1. april mottok politiet en overfallsalarm fra pengetransportfirmaet Loomis i Glostrup. Seks til syv menn var ankommet i tre mørke Audi-lignende stasjonsvogner. En kranbil ble brukt til å bryte seg inn i området.

Ranerne var maskerte, og de var bevæpnede med rifler og maskingevær. De kom seg inn ved å velte veggen inn til firmaets underetasje med en teleskoplesser.

Uten noen form for samtale mellom ranerne fylte de hurtig flere sekker med kontanter og forsvant kort etter i de bilene med utenlandske nummerplater.

### Flukten
Før ranerne forlot stedet, etterlot de flere spanske ryttere på veiene omkring pengesentralen, slik at de første fire av politiets biler som ankom stedet punkterte. Under flukten mistet ranerne flere av sekkene med kontanter. Det ble på dette tidspunkt opplyst at de var stukket avgårde med omkring 30 millioner danske kroner, selv om det reelle beløpet var over dobbelt så stort. Ranerne etterlot seg også cirka fem kilo sprengstoff, som befant seg i en kasse på cirka 30 ganger 50 centimeter. Dette lammet tog-trafikken i timene etterpå. Det ble også funnet sprengstoff i en av fluktbilene. Ranerne tente også fyr på en moped i forkant av ranet, trolig for å avlede opmmerksomheten.

## Etterforsking
En politiinspektør som uttalte seg sa «Når man sammenholder dette med maskeringen, bevæpningen, innbruddet gjennom muren og spikersabotasjen må vi konkludere med at det er snakk om svært profesjonelle ranere». Politiet opplyste også etterhvert at de trodde at ranerne måtte ha fått hjelp fra noen som kjente forholdene i verdisentralen Loomis fra innsiden.

En stor dansk politistyrke på 50 politifolk, ble satt på saken etter rekordranet. Det ble også opprettet et samarbeid og koordinering med det svensk politiet, da en fikk mistanke om at det var en direkte sammenheng mellom Glostrup-ranet og to nylige ran i Sverige - ranet mot postterminalen i Göteborg 22. januar og mot Handelsbanken i Malmö 6. mars. Dansk politi jobbet tidlig etter en teori om at ranerne kan ha kommet fra nabolandet.

## Se også
* NOKAS-ranet

## Referanser


## Eksterne lenker
*  Politiken: Oversig over kuppet
*  Jyllands-posten: Billeder fra røveriet
*  Dagbladet: Her får danske ranere med seg 67 millioner kroner (film fra overvåkingskameraer ifm ranet)
Mongolias provinser

**[[Mongolia]]** er delt inn i 21 **provinser** (mongolsk:  **'). Hver provins er delt inn i flere [[Mongolias distrikter|distrikter]] (mongolsk:  **'). Navnet *ajmag* kommer fra ord i mongolsk og tyrkiske språk for «stamme». De moderne provinsene har eksistert siden 1921. Landets hovedstad Ulan Bator styres som en uavhengig kommune skilt fra Töv, som omslutter hovedstaden.

## Provinser

## Referanser
Chinateatern

**Chinateatern** er et privatdrevet teater som ligger ved Berzelii park i bydelen Norrmalm i Stockholm.

Det ble tegnet av arkitekten Albin Stark som hadde latt seg inspireres under et besøk i Kina. Evald Dahlström sto for den kunstneriske innredningen og hadde latt det bli felt inn i kuppelen ikke mindre enn 1 485 stjerner. Stjernehimmelen ble seinere malt over, men ble gjenopprettet ved restaureringen før oppsettingen av musikalen Cats i 1987.

*Chinateatern* ble innviet – som kino – den 19. oktober 1928 med Greta Garbos siste stumfilm *[[Anna Karenina]]* som trekkplaster. Den drevs da av Svensk Filmindustri. Allerede i 1929 spilte Ernst Rolf sommerrevy her og fortsatte med det i ytterligere to somrer. Varietéer var vanlige sommertid i mange år, mens i vintersesongen var det kino.

Det har blitt spilt, musikaler, komedier, skoleteater og til og med Dramaten har benyttet seg av teateret. Egil Monn-Iversen og hans produksjonsselskap var ansvarlig for de fleste musikaloppsetninger ved teatret på 80- og 90-tallet.

Siden slutten av 1980-årene har det også blitt arrangert kongresser her, og China er forbundet via en underjordisk gang med hotell- og restaurantanlegget Berns.

## Referanser
Christian Nagiller

**Christian Nagiller** (født 24. juni 1984 i Hall in Tirol) er en tidligere østerriksk skihopper.
Nagiller deltok i verdenscupen fra 2000 til 2004. Hans største suksess var en seier i januar 2003 i Hakuba og en andreplass i Sapporo to dager senere.

I 2003 falt han på et fantastisk hopp på 220 meter i Kulm i hjembyen Bad Mittderndorf. Hoppet ville forøvrig vært bakkerekord og knust Sven Hannawalds stående rekord på 214 meter.

## Referanser


## Eksterne lenker
*
Nissedreperen

***Nissedreperen*** er en spenningsbok for ungdom i alderen 10 til 15 år som er som er skrevet av den norske forfatteren Sigbjørn Mostue. Boken kom ut i 2006 som andre del av trilogien *[[Alvetegnet]]*.

Hovedpersonen i boken er en gutt som heter Espen. Han mottar mystiske beskjeder fra en ukjent avsender. Samtidig blir små, døde kropper funnet i kloakken. Det viser seg at det er den mystiske nissedreperen som har gjenoppstått, og bare Espen og venninnen Eva kan redde nissene.

Bøkene i serien:

* *[[Gravbøygen våkner]]* 2005
* *Nissedreperen* 2006
* *[[Krakens gap]]* 2007
* *[[Mørkeboka]]* 2009
EM i curling 2008

**EM i curling 2008** for herrer og kvinner er det 34. EM i curling som arrangeres. Mesterskapet blir arrangert av European Curling Federation, og avviklet i arenaen Swedbank Arena i Örnsköldsvik, Sverige i perioden 6. – 13. desember 2008.

For både kvinner og menn er mesterskapet delt opp i en A- og en B-turnering. I A-turneringen spiller 10 lag om EM-tittelen. De lagene som kommer på 9. og 10.-plass i A-turneringen må spille i B-turneringen i neste EM. Tilsvarende rykker de 2 beste B-lagene opp i A-EM. 

I tillegg spilles det om kvalifisering til VM for damer og herrer i 2009. De syv beste lagene kvalifiseres, mens laget som kommer på 8.-plass spiller mot vinneren av B-EM om den åttende VM-plassen. 

## Menn
### A-EM

#### Sluttspill

### B-EM

#### Gruppe B1

#### Gruppe B2

#### Sluttspil

### VM-kvalifisering
De syv beste lagene ved A-EM kvalifiserer seg direkte til Curling-VM 2009 for herrer i Canada. Den siste europeiske plass går til vinneren av et oppgjør i best av tre kamper mellom A-EMs nr. 8 og vinneren av B-EM. Denne plassen gikk til Finland, etter 2-1 i seire over Sverige. 

## Kvinner
### A-EM

**Jensen skippet og kastet toer stenene; D. Dupont kastet treer stenene og M. Dupont kastet siste stenene*

#### Sluttspil

### B-EM

#### Gruppe B1

#### Gruppe B2

#### Sluttspill

### VM-kvalifisering
De syv beste lagene ved A-EM kvalifiserer seg direkte til Curling-VM 2009 for damer i Canada. Den siste europeiske plass gikk til vinneren av et oppgjør i best av tre kamper mellom A-EMs nr. 8 og vinneren av B-EM. I dette oppgjøret vant Norge over England, og ble dermed sikret plass i VM i 2009. 

## Eksterne lenker
* EM i curling 2008 (offisiell hjemmeside) 
* CupOnline - Le Gruyère European Curling Championships 2008 - Live scores  
* World Curling Federation - Results & Statistics - Le Gruyère European Curling Championships 2008 - Men 
* World Curling Federation - Results & Statistics - Le Gruyère European Curling Championships 2008 - Women 
* Örnsköldsvik Kommun – ''Curling EM 2008 till Örnsköldsvik''
Aage Vestøl

**Aage Vestøl** (født 24. desember 1922, død 30. mars 2008) var en norsk sjakkspiller.

Vestøl vant nest øverste klasse i norgesmesterskapet i 1938, og nest øverste klasse i det nordiske mesterskapet i 1939. Fra slutten av andre verdenskrig frem til 1959 var Vestøl Norges nest sterkeste spiller etter Olaf Barda. Vestøl ble norgesmester i 1949. Han spilte for Norge i de fem sjakkolympiadene fra 1950 til 1958 på første- eller andrebord.

## Kilder
* Bergens Schakklubs hjemmeside (se innlegg 3. april 2008 med nekrolog av Øystein Brekke)

## Referanser


## Eksterne lenker
*
Kondisjonalitet

**Kondisjonalitet** i internasjonal utvikling er en betingelse knyttet til et lån, bistand eller til gjeldsslette, typisk satt av Verdensbanken eller IMF. Om det er snakk om bilateral bistand eller lån vil det være donorlandet som setter betingelsene.

Kondisjonalitet er et kontroversielt emne innen utviklingspolitikk. På den ene siden er det mange donorland som har store vanskeligheter med å gi bistand uten å stille noen krav til mottakerlandene, både på grunn av redsel for korrupsjon og fordi velgermassen innad i donorlandet ofte krever å få vite hva bistandsmidler blir brukt til. På den andre siden har mottakerland i flere tilfeller hevdet at konisjonaliteten donorer har knyttet til lånene har vært direkte ødeleggende, ettersom betingelsene som regel omfatter mer enn bare krav om åpenhet. Videre finnes det flere studier som viser at donorkondisjonalitet ikke fungerer, både fordi mottakerland som vedtar reformer ikke gjennomfører dem og fordi slike land til stadighet får innvilget nye lån på tross av dette.

## Historikk
Den første bølgen med kondisjonalitet oppstod på slutten av 1970-tallet, utløst av olje- og gjeldskrisen. Da ble kondisjonalitet fremmet gjennom Verdensbankens og IMFs strukturtilpasningsprogram. Betingelsene gjaldt makroøkonomisk politikk og førte som regel til privatisering, deregulering, og generelt krymping av staten.  

Ved inngangen til 1990-tallet kom en ny bølge med kondisjonalitet inn i lån- og bistandspolitikk. Mens donorene på 1980-tallet hadde fokusert utelukkende på økonomi når man stilte krav, begynte de nå å stille visse krav til styresett og andre politiske forhold for at overføringer skulle finne sted. OECD-land erklærte etter murens fall i 1989 at de så en sammenheng mellom demokratiske regimer, respekt for menneskerettigheter og en effektiv økonomisk politikk. De mente dette synet rettferdiggjorde innblanding i politiske forhold i mottakerlandene og krav om politisk reform for å sikre mer effektiv bruk av lån- og bistandsmidler. Verdensbanken, IMF og FNs utviklingsorganisasjoner har ikke mandat til å blande seg inn i utviklingslands politiske forhold på samme måte som bilaterale donorer. De kunne altså ikke direkte formulere demokratisk utvikling som et mål, så de gjorde det på en mer indirekte måte, nemlig gjennom begrepet *good governance* eller godt styresett. 

I 1999 lanserte Verdensbanken og IMF «Poverty Reduction Strategy Papers» (PRSP), som skulle erstatte strukturtilpasningsprogrammene. PRSP-ene skulle være et steg vekk fra kondisjonalitet, og strategiene skulle utformes i samarbeid med mottakerlandene. Til tross for dette viser en studie fra 2006 at privatiserings- og liberaliseringsbetingelser fortsatt er innlemmet i lån fra Verdensbanken, bare på en mer skjult måte enn før.

## Kilder
*Axel Dreher: ''The Development and Implementation of IMF and World Bank Conditionality'' 
*Degnbol-Martinussen, J. & P. Engeberg-Pedersen, 2003. ''Aid. Understanding international development cooperation''. London: Zed Books.
Komagaksla

**Komagaksla** (også kalt *Vatnafjellet*) er et fjell i Hammerfest kommune i Finnmark. Det har to topper, hvorav den nordligste på 659 meter over havet er det høyeste fjellet på Sørøya. Det nærmeste punkt som er høyere, er like oppunder platået på Lossefjellet, på andre siden av Sørøysundet.

Den andre toppen på Komagaksla er på 650 meter over havet.

## Referanser
Svartfjellet (Kvalsund)

**Svartfjellet** (nordsamisk: *Muvrarášša*) er et fjell i Hammerfest kommune i Finnmark. Det har en høyde på 629 meter over havet og er det høyeste fjellet på Kvaløya.

## Referanser




## Eksterne lenker
* Beskrivelse av Svartfjellet på peakbook.org
Delegat

En **delegat** er en person som er valgt for å representere en gruppe av medlemmer i en organisasjon (oftest en lokalavdeling i en landsomfattende organisasjon) på et møte på et høyere nivå i organisasjonen. Noen eksempler på dette kan for eksempel være om den amerikanske revolusjon var og alle de tretten koloniene måtte sende en representant hver.
Landsmøte

**Landsmøte** er et vanlig navn på årsmøtet i en landsomfattende organisasjon.

I motsetning til i ordinære årsmøter hvor det i de fleste organisasjoner gis møte- og stemmerett til alle medlemmer, foregår de fleste landsmøter etter en modell hvor lokalavdelinger i organisasjonen velger delegater, som så representerer sin underavdeling.

## Venstres landsmøte 1973

et landsmøte som medførte til at den pro-europeiske fløyen i venstre stiftet partiet Det Liberale Folkepartiet.

## Fremskrittspartiets landsmøte 1994

et landsmøte som medførte til at den liberalistisk fløyen ble kastet ut av Fremskrittspartiet. 

## Galleri

File:Arbeidernes ungdomsfylkings landsmøte 1937, Folkets Hus - Wilhelm Råger - Oslo Museum - OB.Z20566.jpg|Arbeidernes ungdomsfylkings landsmøte ved Folkets Hus 1937.
File:Arbeiderpartiets landsmøte 1923.jpg|Arbeiderpartiets landsmøte 1923.
File:Finnish Christian League party congress at Jyvaskyla 1971.jpg|Kristdemokraterna i Finland landsmøte 1971.
File:Conservative Party conference 2011.jpg|Fra det britiske konservative parti landsmøte 2011.
File:Senterpartiets landsmøte 2009.jpg|Fra Senterpartiets landsmøte 2009.


## Eksterne lenker
*
Lindøya naturreservat

**Lindøya naturreservat** omfatter den midtre og nordlige del av Lindøya i Oslo. Naturreservatet ble opprettet den 9.juli 1993. Gjennom verneplanen for Indre Oslofjord ble området utvidet 27. juni 2008. Naturreservatet dekker nå et areal på ca. 95 dekar, og omfatter det meste av kalkfuruskogen på øya. Dette er en sjelden naturtype som dannes der det er liten vanntilgang og tynt jordsmonn over kalkrik berggrunn. Kalkfuruskog er viktig fordi den inneholder mange sjeldne, trua og sårbare arter. Imidlertid har introduserte arter som syrin og russesvalerot stedvis fortrengt den opprinnelige vegatasjonen. Dette utgjør en stor trussel mot det biologiske mangfoldet.

Berggrunnen består i hovedsak av sandstein, leirskifer og kalkstein. Men disse er også gjennombrutt av ganger med lava etter vulkansk aktivitet for 250-300 millioner år siden. En av disse gangbergartene, lindøitt, har typelokalitet på Lindøya (derav navnet), og vises best på en liten odde nordvest på øya.

## Referanser
Musikkonservatoriet i Oslo

**Musikkonservatoriet i Oslo** (**MKiO**) var et privat konservatorium som ble etablert i Christiania i 1883 under navnet **Organistskolen**. Konservatoriet samarbeidet med den statlige Norges musikkhøgskole fra starten i 1972 og ble helt innlemmet i denne høyskolen i 1996.

## Historie
Skolen ble grunnlagt av Ludvig Mathias Lindeman (1812–87) og hans sønn Peter Brynie Lindeman (1858–1930). Peter Lindeman overtok ledelsen av skolen da faren døde i 1887. Peters sønn Trygve Lindeman (1896–1979) studerte musikk i Stockholm, ble lærer ved skolen fra 1921, og dens leder fra 1930. Da Trygve Lindeman ble pensjonist på 1960-tallet, ble undervisningen overført til stiftelsen Lindemans legat, og konservatoriet ble fra 1969 til 1973 drevet i samarbeid mellom stiftelsen og myndighetene.

Skolen tok navnet Musik- og Organistskolen i 1885, og i 1894 skiftet den navn til Musik-Konservatoriet, som senere ble til Musikkonservatoriet i Oslo. 

Skolen drev helt fram til 1969 med en blanding av yrkesutdanning av musikere, og fritidsundervisning av barn og voksne.

Konservatoriet ble lagt ned i 1973, ved opprettelsen av Norges musikkhøgskole (NMH). I perioden 1969-73 ble skolen drevet av det nyopprettede Lindemans legat som i årene siden har forvaltet arven etter familien Lindemann.

Musikkonservatoriets arkiv ble tatt vare på av Lindemanns legat og ble i 2013 avlevert til Riksarkivet. Arkivet består av undervisningsprotokoller med elev- og lærerfortegnelser, elevaftener, Musikkonservatoriets samfund og en serie Vidnesbyrd, det vil si avgangsvurderinger av elevene. Det er også bevart en del regnskapsprotokoller med blant annet elevinnbetalinger og gasjefortegnelser. Protokollene strekker seg over hele perioden fra starten i 1883 til nedleggelsen i 1969/70.

## Se også
* Lindemans legat

## Referanser


## Eksterne lenker
* Lindemans legat
Skottet i Buvika

**Skottet i Buvika** er en dramatisk musikal av Idar Lind (tekst) og Knut Anders Vestad (musikk).

## Bakgrunn
Den 20. september 1913, under streiken i Buvika, ble den streikende møllearbeideren Marius Folstad drept av streikebryteren Alf Egset ved Piene Mølle i Buvika ved Trondheim. Aftenposten reagerte med å legge skylden på arbeiderbevegelsen: ”Det drypper blod af dine fingre, Martin Tranmæl.” Denne hendelsen er utgangspunktet for det dramatiske musikkspillet **Skottet i Buvika** (urpremiere 1. mai 2008, nypremiere 20. september 2013).

Drapet førte til at en liten streik i et lite bygdesamfunn ble en stor nasjonal konflikt. Boikotten av *blodmjølet* ble ikke bare en trussel mot Piene Mølle, den førte til at arbeidsgiverne varslet lockout av førti tusen arbeidere på landsbasis. Den radikale delen av fagbevegelsen ville reagere med sympatistreik. Konflikten delte Buvika, den delte det norske samfunnet og den delte arbeiderbevegelsen.

## Skuespillet
Manuskriptet til Skottet i Buvika er skrevet av Idar Lind, musikken av Knut Anders Vestad. Stykket blir spilt der hendelsene fant sted, i friluft ved selve mølla. Dette er trolig det eneste teaterstykket i Norge som blir spilt ved et industrianlegg der produksjonen må stanses under forestillingene. På scenen står mer enn hundre aktører, profesjonelle og amatører. Det grunnleggende uttrykket i musikken er rock, men den spenner over mange ulike sjangrer.

I 2008 hadde Trond-Ove Skrødal fra Trøndelag Teater rollen som den danske møllemesteren Lars Sørensen, mens norsk-danske Hege Tokle var fru Marie Sørensen. Som drapsofferet, den streikende Marius Folstad, møtte vi Olve Løseth. Jeanette Krommen spilte Randine Nilsen som var datter av en streikebryter og hadde barn med Marius. Tore Berntsen Granås var den radikale fagforeningslederen Elias Volan. Rockevokalisten John Magnus Nilsen hadde sin teaterdebut som drapsmannen Alf Egset. Gunn Mogseth spilte Sofie Havn, den unge kvinnen som ble ansatt som kokke for streikebryterne.

På scenen var også en rekke amatører sammen med Buvik songlag, Koret Våren og Eggkleiva mannskor. Regien var ved Rolf Losnegård, koreograf Anett Hjelkrem, orkesterleder Trond Hustad. Produsent var kulturfestivalen Kristin på Husaby.

Blant de andre medvirkende: Marit Leinum, Are Hembre, Ann Kristin Vinje, Tore André Helgemo.

## Litteratur
* 
* *Streiken i Buvika, – arbeidskonflikten som endte med drap*. Redigert av Gerd Søraa. Utgitt av Skaun historielag, 2008. 
* Jørund Leraan. «Buvik-konflikten» I: *Streiken i Buvika, – arbeidskonflikten som endte med drap*. 2008.  pdf

## Eksterne lenker
* skottet.no
Hrvoje Ćustić

**Hrvoje Ćustić** (født 21. oktober 1983, død 3. april 2008) var en kroatisk fotballspiller, som omkom fem dager etter at han slo hodet mot en betongvegg under en kamp. Skaden skjedde i en kamp 29. mars 2008. Custic spilte for sitt lag NK Zadar i en kamp mot HNK Cibalia i kroatisk førstedivisjon. 

## Referanser


## Eksterne lenker
*
Sportsklubben Rapid

::*For den nåværende klubben, se [[Rapid Athene]]. For andre klubber, se [[Rapid]].*

**Sportsklubben Rapid** (25. august 1925 &ndash; 11. februar 2011) var en fotballklubb fra Moss i Østfold.

## Historikk
Før krigen var Rapid en del av Arbeidernes Idrettsforbund. Rapid og *Moss Arbeideridrettslag* (stiftet 1925) slo seg sammen siste halvdel av 1930-tallet.

Klubben spilte i Hovedserien i sesongene 1955/56, 1956/57, 1959/60 og 1960/61.

I 2010 startet Rapid et samarbeidsprosjekt på kvinnelige seniorsiden med Athene Moss. Ett år senere, 11. februar 2011, ble sammenslåingen fullført og den nye klubben fikk navnet Rapid Athene.

## Referanser


## Eksterne lenker
*
Alvetegnet

**Alvetegnet** er en barneboktrilogi skrevet av Sigbjørn Mostue. Den første boka, *[[Gravbøygen våkner]]*, ble kåret til den mest leste boken av hele 420 skoler, og tildelt Arks barnebokspris.

Hovedpersonen i serien er den venneløse Espen som finner "den andre siden" der alle mulige slags vesener fins. 
I denne verden snakker både dyr og trær, nisser, troll, alver og skrømt holder til her. Disse vesene kan se menneskene (strevingene – som de selv kaller det) fra denne siden, men menneskene kan ikke se eventyrfigurene eller høre dyrene og trærne snakke på siden vi vanligvis befinner oss. Da må du over på den andre siden. En måte å komme seg dit på er ved å bruke "Edelåpne" – en nøkkel som gir tilgang til den andre siden.

Eva går i klassen til Espen og kommer også med i bildet. Allerede i første bok (Gravbøygen våkner) spiller Eva en kjemperolle som hjelper sverdbæreren, Espen, med farlige utfordringer som venter ham på den andre siden.

Bøkene i serien:

* *[[Gravbøygen våkner]]* 2005
* *[[Nissedreperen]]* 2006
* *[[Krakens gap]]* 2007
* *[[Mørkeboka]]* 2009

## Priser m.m.

## Referanser
Kavringen

**Kavringen** er et lite, hvalformet skjær (holme) i Oslofjorden, nordvest av Hovedøya og i Oslo kommune. Skjæret og gruntområdet rundt, i alt 16 dekar, ble vernet som naturreservat den 15. desember 1978. Formålet med fredningen er å bevare livsmiljøet for plante- og dyrelivet særlig ut ifra hensynet til sjøfuglene og deres hekkeplasser. Fra 15. april til 15. juli er det ferdselsforbud på holmen.

Det finnes også en annen holme i indre Oslofjord med samme navn. Denne Kavringen finnes kloss i Nesoddlandet, øst-nordøst for Ildjernet. Her ligger en marina.

## Se også
* Verneområder i Oslo
* Kavringen fyr

## Referanser
Marion Lund

**Marion Thora Thorleifsdatter Lund** (født 4. april 1968, død 26. august 2022) var en norsk steinerpedagog og forfatter, oppvokst i Stavern.

Hun slet med språket i hele skoletiden, der ordblindhet snart ble fastslått, men da det ennå ikke fantes gode metoder for å takle ungenes skrive- og lesevansker. På barneskolen ble hun mobbet, siden slet hun seg gjennom ett års handelsskole, kokk- og stuertskole, samt studier i hotell og ledelse i Tyskland. Hun jobbet også en del år på fergen «Peter Wessel». Først da hun tok fatt på Steiner-utdanningen begynte hun å skrive. 

Lund skrev hovedsakelig dikt og prosatekster. I 2005 ga hun ut sin første diktbok på eget forlag, og i april 2008 ga hun ut diktsamlingen *Å kysse* på CD – en bok som inneholder 26 dikt. Det er ingen lydbok. Hvis man setter den i PC-en kommer det en bok opp på skjermen. Der kan man bla seg frem på sider med bakgrunnsbilder krydret med dikt. Selve ideen til tema kyss, fikk hun værfast i Tyskland. 

Marion Th. Th. skrev også sangtekster og lengre tekster. Hun var en av tekstforfatterne til Larviksbandet Funkle Folket. I tillegg bidro hun i diverse magasiner og deltok på flere opplesninger og kulturutstillinger i Vestfold.

## Bibliografi
* *Dikt*, lyrikk, Diktlekkeriet (2005)
* *Å kysse*, lyrikk, Dinamo Forlag (2008)
* *Dikt fra en nedlagt bensinstasjon*, lyrikk, Liv forlag (2010)
* *Elmer*, barnebok, Liv forlag (2012)

## Referanser


## Kilder
* Presentasjon av Marion Th. Th. Lund i Forfatterkatalogen på Forfattersentrums nettsider
* «40-års jubilant med skrivekløe gir ut ny bok» (Østlands-Posten 4. april 2008)
* «Marion  Lunds 26 små kyss i 3D-format» (Østlands-Posten 9. april 2008)
* Marions forfatterside hos LIV Forlag
* Hjemmeside
Karl August av Sachsen-Weimar-Eisenach

**Karl August** (født 3. september 1757, død 14. juni 1828) var hertug av Sachsen-Weimar og Sachsen-Eisenach (personalunion) fra 1758, hertug av Sachsen-Weimar-Eisenach fra opprettelsen i 1809, og storhertug fra 1815 til sin død i 1828. 

## Biografi
Karl August ble født i Weimar som eldste sønn av Ernst August II av Sachsen-Weimar-Eisenach og Anna Amalie av Braunschweig-Wolfenbüttel.

Hans far døde da han bare var ni måneder gammel (28. mai 1758), dermed stod moren Anna Amalie for hele oppdragelsen. Hans stattholder var grev Eustach von Gorz. I 1771 ble Christoph Martin Wieland Karl Augusts lærer. I 1774 kom poeten Karl Ludwig von Knebel for å være lærer for Friedrich Ferdinand Konstantin, Karl August sin yngre bror; de to brødrene reiste samme år med grev Gorz og Knebel til Paris. Da de kom til Frankfurt, introduserte Knebel Karl August for den unge Goethe; begynnelsen på et langt vennskap. 

Karl August returnerte til Weimar i 1775, overtok styret i hertugdømmet, og giftet seg den 3. oktober samme år med Luise Auguste, datter av Ludwig IX, landgreve av Hessen-Darmstadt.

Han fikk hentet Goethe til landet og gjorde ham til medlem av det kongelige rådet. Følgene av utnevnelsen var ikke tydelige med det samme, men urolighetene som fantes i landet opphørte etter at Goethe ankom. De gammeldagse tradisjonene ved det lille hoffet ble avskaffet og det florerte med ungdommelig begeistring.

## Referanser
Jesper Blomqvist

**Lars Jesper Blomqvist** (født 5. februar 1974 i Tavelsjö i Västerbotten) er en svensk fotballspiller og fotballtrener.

Blomqvist var en rask venstreving, dessverre mye utsatt for skader. Han startet karrieren i hjemmeklubben Tavelsjö og spilte senere i Umeå FC før han fikk sitt gjennombrudd i IFK Göteborg, blant annet med suksess i Mesterligaen. Han fikk etter hvert proffkontrakt med den italienske klubben AC Milan, og gikk derfra til Parma AC, før han ble kjøpt inn som alternativ til Ryan Giggs av Manchester United i 1998. I løpet av Blomqvists tid i Manchester United vant klubben tre ligatitler (1999, 2000 og 2001), en FA Cup-tittel (1999) og en UEFA Champions League-tittel (1999). Blomqvist scoret bare ett mål i løpet av tiden i United.

I 2001 signerte Blomqvist for Everton og gikk senere til Charlton Athletic. Da han returnerte til Sverige sommeren 2003, valgte han Djurgårdens IF. Skadeproblemer tvang ham til å legge opp i 2005, men han har senere gjort comeback. I dag er Jesper spillende assistenttrener i Hammarby.

## Meritter
* VM i fotball: Bronse (1994)
* Premier League: Gull (1999)*
* FA-cupen: Gull (1999)
* UEFA Champions League: Gull (1999)
* Allsvenskan: Gull (1993, 1994, 1995, 1996 (alle med IFK Göteborg) 2003 (Djurgårdens IF))

+ Blomqvist fikk også gullmedaljer for sesongene 1999/2000 og 2000/01, men spilte ingen kamper på grunn av skader

## Klubber
* Tavelsjö IK 
* Umeå FC (1992–1993) 
* IFK Göteborg (1993–1996) 
* AC Milan (1996–1997) 
* Parma AC (1997–1998) 
* Manchester United (1998–2001)
* Everton FC (2001–2002) 
* Charlton Athletic (2002–2003) 
* Djurgårdens IF (2003–2005)

## Referanser


## Eksterne lenker
*
Ingvaldsen

**Ingvaldsen** er et etternavn i Norge. I 2017 hadde 1113 nordmenn etternavnet Ingvaldsen. Navnet er et patronymikon og betyr «sønn av Ingvald».

## Nordmenn med navnet Ingvaldsen
*Bjørn Ingvaldsen, forfatter

## Referanser
Tormod Andreassen

**Tormod Andreassen** (født 1950) er en norsk curlingspiller fra Bekkestua i Bærum kommune. Han spiller for Risenga curlingklubb.

Andreassen har vært skip for Norge under tre VM; 1986, 1993 og 1994. Alle tre VM har endt med sjetteplass. Han var også skip under Vinter-OL 1992, da Norge fikk sølv bak Sveits. 

Han har også spilt i fire Curling-EM; 1986, 1991, 1996 og 1998. EM i 1986 og 1998 endte med bronsemedalje. 

I 2003, 2004, 2005 og 2006 var han skip for Norges seniorlag under Senior-VM i curling. 

I 2007 gjorde han comeback som elite-spiller og spiller nå sammen med Thomas Due, Thomas Løvold og Kjell Berg. Etter deres første år sammen som lag avsluttet de med en sterk 12 plass på europaturen.

## Referanser


## Eksterne lenker
*
Oberharz naturreservat

**Oberharz naturreservat** ligger i det sydlige Niedersachsen nær grensen mellom det som tidligere var Øst-Tyskland og Vest-Tyskland. Naturreservatet er et populært turistmål som trekker til seg mange millioner turister hvert eneste år. I middelalderen foregikk det en del gruvedrift i fjellene i naturreservatet. Parken er 70 kvadratkilometer stor og domineres av tresorten gran. I de siste 15 årene har naturreservatet vært truet av luftforurensning. 

I 1979 ble det for første gang ble lagt merke til at trærne hadde en gul og brun misfarging. Senere begynte gamle trær og trær som sto i utkanten av skogene å dø. I 1985 viste det seg at hele 75% av skogen i området hadde større eller mindre skader. Det som skjer med trærne er at forurensningen fra luften reduserer motstandsdyktigheten deres, og da blir trærne ofte svakere og blåser ofte overende.